Elhunyt az orosházi gyilkosság gyanúsítottja | Hír.ma
2015.11.21 11:15
A kórházban életét vesztette az a férfi, aki feltehetően kedd este végzett korábbi élettársával - erősítette meg az MTI információit a Békés Megyei Rendőr-főkapitányság sajtószóvivője.Az 55 éves férfit magatehetetlen állapotban találták meg szerda reggel Pusztaföldváron. Kedd este ő maga jelentette be a rendőrségnek, hogy megölte volt barátnőjét. A rendőrök kedd éjjel Orosháza külterületén, a Szentesi út mellett meg is találták a 48 éves nagymágocsi nő holttestét. Vargáné Szombati Andrea az MTI-nek elmondta: a megyei rendőr-főkapitányság szakértők bevonásával vizsgálja mind a nő, mind a férfi halálának okát és körülményeit.